<https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji>

## 1773. Aneks h Kolektivni pogodbi za kulturne dejavnosti v Republiki Sloveniji, stran 5322.

Na podlagi 3. točke II. Poglavja Kolektivne pogodbe za kulturne dejavnosti v Republiki Sloveniji (Uradni list RS, št. 45/94, 39/96, 82/99, 102/00, 52/01, 64/01, 43/06 – ZKolP, 60/08, 32/09, 22/10, 83/10, 89/10, 40/12 in 51/12)

Vlada Republike Slovenije, kot stranka na strani delodajalca, ki jo zastopa dr. Uroš Grilc, minister za kulturo,
ter
GLOSA – Sindikat kulture in narave Slovenije, ki ga zastopa predsednik Mitja Šuštar, in
SVIZ – Sindikat vzgoje, izobraževanja, znanosti in kulture Slovenije, ki ga zastopa predsednica Jelka Velički,
kot stranki na strani delojemalcev,
sklenejo

**A N E K S
h Kolektivni pogodbi za kulturne dejavnosti v Republiki Sloveniji**

**[1. člen](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%221.%C2%A0%C4%8Dlen)**

**[(namen sklepanja)](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%22%28namen%C2%A0sklepanja%29)**

Ta aneks se sklepa zaradi realizacije Dogovora o dodatnih ukrepih na področju plač in drugih stroškov dela v javnem sektorju za uravnoteženje javnih financ v obdobju od 1. junija 2013 do 31. decembra 2014, z dne 20. 5. 2013.

**[2. člen](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%222.%C2%A0%C4%8Dlen)**

**[(nadomestilo plače za čas odsotnosti z dela)](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%22%28nadomestilo%C2%A0pla%C4%8De%C2%A0za%C2%A0%C4%8Das%C2%A0odsotnosti%C2%A0z%C2%A0dela%29)**

V prvem odstavku 79. člena se prva alineja spremeni tako, da se glasi:
»– zaradi bolezni in poškodbe, ki ni povezana z delom;«.
V drugem odstavku se drugi stavek spremeni tako, da se glasi:
»V primeru iz prve alineje pripada delavcu nadomestilo plače, ki bremeni delodajalca, v višini 80 % osnove.«.

**[3. člen](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%223.%C2%A0%C4%8Dlen)**

**[(jubilejna nagrada za člane reprezentativnega sindikata, podpisnika tega aneksa)](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%22%28jubilejna%C2%A0nagrada%C2%A0za%C2%A0%C4%8Dlane%C2%A0reprezentativnega%C2%A0sindikata%2C%C2%A0podpisnika%C2%A0tega%C2%A0aneksa%29)**

Članu reprezentativnega sindikata, podpisnika tega aneksa, pripada za 20 odstotkov višja jubilejna nagrada. Zahtevo za izplačilo jubilejne nagrade iz prejšnjega stavka vloži sindikat, na predlog člana.

**[4. člen](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%224.%C2%A0%C4%8Dlen)**

**[(izplačevanje jubilejnih nagrad)](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%22%28izpla%C4%8Devanje%C2%A0jubilejnih%C2%A0nagrad%29)**

Javnemu uslužbencu pripada jubilejna nagrada le v primeru, če je za posamezni jubilej še ni prejel v javnem sektorju.

**[5. člen](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%225.%C2%A0%C4%8Dlen)**

**[(solidarnostna pomoč za člane reprezentativnega sindikata, podpisnika tega aneksa)](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%22%28solidarnostna%C2%A0pomo%C4%8D%C2%A0za%C2%A0%C4%8Dlane%C2%A0reprezentativnega%C2%A0sindikata%2C%C2%A0podpisnika%C2%A0tega%C2%A0aneksa%29)**

Članu reprezentativnega sindikata, podpisnika tega aneksa, pripada za 20 odstotkov višja solidarnostna pomoč.
Do izplačila solidarnostne pomoči je upravičen član reprezentativnega sindikata iz prejšnjega odstavka, če njegova osnovna plača v mesecu, ko se je zgodil primer, ne presega oziroma ne bi presegala višine 130 odstotkov minimalne plače. V primeru požara in naravne nesreče, kot jih določajo predpisi s področja varstva pred naravnimi in drugimi nesrečami, omejitve iz prejšnjega stavka ne veljajo.
Zahtevo za izplačilo solidarnostne pomoči iz prvega odstavka vloži sindikat, na predlog člana, v roku 60 dni od nastanka primera oziroma od trenutka, ko je bil upravičenec zmožen vložiti predlog.

**[6. člen](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%226.%C2%A0%C4%8Dlen)**

**[(usklajevanje prejemkov)](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%22%28usklajevanje%C2%A0prejemkov%29)**

Do konca leta 2014 se višina prejemkov oziroma povračil stroškov v zvezi z delom, razen višine regresa za prehrano, ne usklajuje.

**[7. člen](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%227.%C2%A0%C4%8Dlen)**

**[(veljavnost)](https://www.uradni-list.si/glasilo-uradni-list-rs/vsebina/2013-01-1773/aneks-h-kolektivni-pogodbi-za-kulturne-dejavnosti-v-republiki-sloveniji/%22%20%5Cl%20%22%28veljavnost%29)**

Ta aneks začne veljati z dnem uveljavitve Zakona o spremembah in dopolnitvah Zakona o sistemu plač v javnem sektorju, sprejetega na podlagi Dogovora o dodatnih ukrepih na področju plač in drugih stroškov dela v javnem sektorju za uravnoteženje javnih financ v obdobju od 1. junija 2013 do 31. 12. 2014, z dne 20. 5. 2013.

Št. 101-3/2013

Ljubljana, dne 22. maja 2013

EVA 2013-3330-0074

Vlada Republike Slovenije
dr. Uroš Grilc l.r.
Minister

GLOSA – Sindikat kulture in narave Slovenije
Mitja Šuštar
Predsednik
**Opomba: Pristop sindikata kot podpisnika 2. junija 2021** . . . NI PODPISAL

SVIZ – Sindikat vzgoje, izobraževanja, znanosti in kulture Slovenije
Jelka Velički l.r.
Predsednica

Ministrstvo za delo družino in socialne zadeve je dne 27. 5. 2013 izdalo potrdilo št. 10101-6/2008-13 o tem, da je Aneks h Kolektivni pogodbi za kulturne dejavnosti v Republiki Sloveniji vpisan v evidenco kolektivnih pogodb na podlagi 25. člena Zakona o kolektivnih pogodbah (Uradni list RS, št. 43/06) pod zaporedno številko 35/3.